आलू सीधे खेत में किसानों से खरीदे जाएं: डीसी
भास्कर संवाददाता| फतेहगढ़ साहिब
मिनीसेक्रेटेरिएट में डीसी कमलदीप सिंह संघा ने शिक्षा विभाग के अधिकारियों को निर्देश देते कहा कि मिड-डे-मील में आलू के इस्तेमाल को लेकर उसकी खरीद सीधे किसान से 5 रुपए किलो में की जाए। ताकि आलू के गिर रहे रेट पर कंट्रोल कर किसानों को राहत पहुंचाई जा सके। डीसी ने कहा कि जिले में 674 स्कूल हैं जहां मिड-डे-मील तैयार होता है। इसको लेकर मार्च महीने में सब्जियां और आलू की सीधी किसान से खरीद की जाए।
डीसी ने बागवानी और एडीएम को निर्देश दिए कि जिले में 21 कोल्ड स्टोर हैं। जिनकी समय-समय पर जांच कर इस बात को यकीनी बनाया जाए कि आलू स्टोर करते समय किसानों को कोई परेशानी हो। मौजूदा सीजन में जिले में 2 लाख आलू के उत्पादन की उम्मीद है और कोल्ड स्टोरों की कैपेसिटी 74 हजार टन ही है, इसके अलावा किसानों की ओर से 75 हजार टन आलू का बीज भी स्टोर किया जाता है। एडीसी उपकार सिंह, एडीसी विकास अवतार सिंह, जिला शिक्षा अधिकारी एलीमेंट्री हरविन्द्र कौर, बागबानी विकास अधिकारी संदीप ग्रेवाल, उप जिला मंडी अधिकारी राजेन्द्र कुमार, कृषि विकास अधिकारी कुलवंत सिंह मौजूद थे।
मिनी सेक्रेटेरिएट में अधिकारियों की बैठक की अध्यक्षता करते डीसी।
मिड-डे-मील
hin_Deva bho_Deva hin_Deva hin_Deva hin_Deva awa_Deva